LIITE

Luettelo EU:n vientiluottolaitoksista, jotka ovat ilmoittaneet asetuksessa (EU) N:o 1233/2011 tarkoitetusta toiminnasta vuonna 2020

Taulukko. Vuonna 2020 aktiiviset vientiluottolaitokset EU:ssa

Maa Vientiluottolaitoksen nimi ja asema

Itävalta Oesterreichische Kontrollbank AG (OeKB) toimii vientiluottolaitoksena Itävallan tasavallan puolesta ja lukuun Itävallan vientitakuulain mukaisesti.

Belgia Vientiluottolaitos Credendo on riippumaton julkinen rahoituslaitos, jolla on oikeushenkilöys ja jonka takaaja on Belgian valtio.

Kroatia Kroatian jälleenrakennus- ja kehityspankki HBOR toimii kansallisena vientiluottolaitoksena ja tarjoaa vientiluottovakuutuksia Kroatian tasavallan puolesta ja lukuun.

Tšekki Vientitakuu- ja vakuutusyhtiö EGAP, erikoistunut valtio-omisteinen vientiluottovakuutusyhtiö, ja Tšekin vientipankki CEB, Tšekin valtion omistama erikoistunut osakeyhtiö, toimivat kumpikin vientiluottolaitoksina, jotka tarjoavat erilaisia ohjelmia (pankki- ja vakuutustuotteita).

Tanska Tanskan vientiluottolaitos Eksport Kredit Fonden (EKF) on riippumaton julkinen yhtiö, joka on Tanskan valtion omistama ja takaama.

Viro Aktsiaselts KredEx Krediidikindlustus on vakuutusyhtiö, joka hoitaa asiamiehenä vientiluottolaitoksen tehtäviä Viron tasavallan puolesta ja sen lukuun Viron valtion vientitakuulain mukaisesti.

Suomi Suomen valtion omistama erikoistunut rahoitusyhtiö Finnvera Oyj on kansallinen vientiluottolaitos.

Ranska Bpifrance Assurance Export on julkisen investointipankin (Bpifrance SA) sivuliike, joka hallinnoi valtion takauksia Ranskan valtion nimissä, puolesta ja valvonnassa. Yksityinen yritys Natixis hallinnoi korontasausjärjestelyjä Ranskan valtion puolesta asiaa koskevan lain ja Ranskan valtion ja Natixisin välisen sopimuksen mukaisesti.

Saksa Liittovaltion hallitus on budjettivastuussa vientiluottotakuujärjestelmästä, jota hallinnoi Saksan liittotasavallan puolesta liittovaltion hallituksen valtuuttamana Euler Hermes Aktiengesellschaft (vakuutusyhtiö).

Unkari Unkarin Export-Import Bank Plc. (Eximbank) on valtion omistama erikoistunut pankki. Unkarin Export Credit Insurance Plc. (MEHIB) on valtion omistama erikoistunut luottovakuutusyhtiö. Pankki ja vakuuttaja toimivat yhdennetyissä puitteissa vientiluottolaitoksena täydentävien ohjelmien kautta.

Italia Valtio-omisteinen osakeyhtiö SACE (sataprosenttisesti Cassa Depositi e Prestitin omistuksessa) ja Cassa Depositi e Prestitin määräysvallassa SACEn kautta oleva osakeyhtiö SIMEST toimivat kumpikin vientiluottolaitoksena. SACE antaa pääasiassa takauksia ja vakuutuksia ja SIMEST ostaja- ja toimitusluottoja julkisesti tuettuja vientiluottoja koskevien ohjelmien kautta. Ne tarjoavat myös valikoiman muita luottotuotteita kuin vientiä tukevia tuotteita.

Luxemburg Valtion takauksella toimiva julkinen laitos, Office du Ducroire (ODL), on Luxemburgin vientiluottolaitos.

Alankomaat Atradius Dutch State Business on Alankomaiden hallituksen vientiluottolaitos. Se toteuttaa Alankomaiden valtiovarainministeriön tekemät vientiluottosopimukset ja sen myöntämät takaukset ja edustaa Alankomaiden valtiota.

Puola KUKE on osakeyhtiö, jossa Puolan valtiokonttorilla on määräävä omistusosuus. KUKE valtuutettiin 7. heinäkuuta 1994 annetulla säädöksellä hallinnoimaan pure cover ‑vientiluottojärjestelmää.

Portugali COSEC (Companhia de Seguro de Créditosis) on yksityinen vakuutusyhtiö, joka toimii Portugalin valtion puolesta vientiluottolaitoksena tiiviissä yhteistyössä valtiovarainministeriön alaisen DGTF:n kanssa (Direção-Geral do Tesouro e Finanças).

Romania Kansallinen vientiluottolaitos Banca de Export-Import a Romaniei – Eximbank SA (EximBank) on osakeyhtiö, jonka suurin osakkeenomistaja on Romanian valtio.

Slovenia SID Bank Inc. on laitos, jonka valtio on valtuuttanut hoitamaan vientiluottolaitoksen palveluja. Se toimii Slovenian tasavallan asiamiehenä sen puolesta ja lukuun.

Slovakia Erityissäädöksellä perustettu oikeussubjekti EXIMBANKA SR on Slovakian tasavallan virallinen vientiluottolaitos.

Espanja Compañía Española de Seguros de Crédito a la Exportación (CESCE) on osittain julkisessa omistuksessa oleva yhtiö, jossa valtiolla on enemmistöosuus ja joka on saanut valtuutuksen hallinnoida vientiluottovakuutuksia Espanjan valtion puolesta. Instituto de Credito Oficial (ICO) osallistuu toimien rahoitusjärjestelyihin liikeyritysten kansainvälistämisrahaston (Fondo para la Internacionalización de la Empresa, FIEM) puolesta siltä osin kuin on kyse suorasta rahoituksesta ja korontasausjärjestelyistä, joista vastaa teollisuus-, kauppa- ja matkailuministeriö.